PIIBEL ARMSAKS
Eelmine kord rääkisin, et olen kirjutanud raamatu Taavetist.
Eelmisel korral käsitlesime tema lapsepõlve,
aga seekord vaatame Taaveti suhteid naistega.
See osa on just sinule, kes koged, et su abielud
või kooselud on ebaõnnestunud.
Oled ehk ebaõnnestunud mehena või naisena.
Taavet abiellus umbes 18-aastaselt kauni printsessi Miikaliga,
kes oli Sauli tütar.
Tüdruk armastas teda ja ta korraldas asjad nii,
et ta sai Taavetiga abielluda.
Tõsi, Taavet pidi tema eest maksma suure mõrsjaluna.
Juhtus nii, et kui noored olid abielus olnud ehk pool aastat,
tuli Taavetil linnast põgeneda.
Ta põgenes abikaasa magamistoast
ja naine aitas teda aknast alla laskuda köiega.
Nad ei mõistnud, kui lõplikuks see lahusolek sai.
Kui Taavet oleks saanud jääda Miikaliga,
kas oleks tal olnud probleeme teiste naistega?
See polnud Taaveti süü, et teda lahutati naisest noores eas.
Kui mina oleksin olnud Miikal, siis oleksin mõelnud valikule
minna koos mehega, mis sest, et oleksin aastaid
mägedes redutanud.
Aga õrn printsess ei mõelnud sellisele valikule.
Ja nii juhtus, et Miikal anti teisele mehele.
Kujutlege Taaveti armukadedat valu,
mida ta koges teades, et tema noor kaunis naine
on teise mehe süles.
Sellist valu on kannatanud nii mõnigi selles maailmas.
Peagi leiti naine, kes meeleldi läks koos kena
ja talendikaga pealiku Taavetiga.
Kindlasti oli Taavetil erootilist külgetõmbejõudu.
Ta abiellus mitte ühe vaid kahe naisega.
Sel juhul usklik Taavet unustas miskipärast
Issanda tahte abielu kohta.
Aadama ja Eeva pulmas on öeldud Issanda kooselu seadus.
"Seepärast jätab mees oma isa ja ema
ning hoiab oma naise poole ja need kaks saavad üheks."
Kõik muud ühendused toodavad valu nii mitmele inimesele!
Taavet siiski võttis kaks naist
ja need naised olid armukadedad teineteise peale.
Taavet mõistis varakult, et kui ta avab südame ühele,
siis saab teine haiget. Parem on hoida suu kinni.
Ka lastekasvatus on mitme naise korral keerulisem.
Isegi siis, kui nad tulid korraga, mitte järjestikku.
Kui Taavetist sai Iisraeli kuningas, siis oli naiskandidaate palju.
Piibli sõnul oli lõpptulemuseks umbes 20 naist ja 10 lisanaist.
Poegi oli 19 ja peaaegu kõik neist olid eri naisega.
Milline on sel juhul pereelu, seda võib meist igaüks ette kujutada.
Taavet hoolitses kuni 50. eluaastani selle eest,
et ta ei puutu teise mehe naist. See oli temale piiriks.
Issand soovib, et iga mees siin maailmas õpiks
enesedistsipliini tähtsust.
See on ehk tähtsaim oskus, mida mees peaks ära õppima.
Kuna mees, kes ei oska ennast distsiplineerida,
ei oska pakkuda naisele parimat.
Isikule, kellel on haaremis 30 naist,
pole vaja õpetada enesedistsipliini.
See oli Taaveti abielude kurb tagajärg.
Siis jõuab Taavet 50ndatesse.
50. aasta on mehele ohtlik iga.
Sel ajal ta taipab, et tema võimed pole enam endisel tasemel.
Tööelus ei jõua 30-aastasele järele.
50-aastase juhi enesetunnet tõstab kõige paremini kaunis noor naine.
Jumal lasi kiusatusel tulla.
Miks Ta laseb kiusatustel tulla meist igaühe ellu?
Igaühe usku pannakse proovile selles elus.
Tagajärjed on traagilised.
Taaveti armee oli sõjas ja ta ise jäi linna.
Ühel õhtul ei saanud ta und ning kõndis katusel.
Ta juhtus nägema naabri kaunist naist,
kes pesi end kodu katusel.
Kes on käinud Iisraelis, teab, millised väikesed majad seal on -
need, mis on välja kaevatud.
Neis puudus vannituba. Ennast tuli pesta majast väljas.
Mõned mõtlevad, et naabriproua, Batseba,
pesi end meelega väljas, aga mina ei usu sugugi seda.
Tal oli nii hea mees, et sellist pole ka ühte tuhandest.
Arvan, et Batseba armastas oma meest.
Ta ei ihalenud kuningat kaugelt nagu kõik teised naised Iisraelis.
Taaveti südames süttis himu.
Ta tahab seda naist ja ta korraldab asjad nii,
et ta saab selle naise.
Eesti keeles öeldes oli see vägistamine.
See oli sama kui leerikooli õpetaja ahvatleb oma õpilast.
Neil oli nii suur vanusevahe
ja Taavetile kui kuningale ei saanud vastu hakata.
Kui Batseba jääb rasedaks, siis teostas Taavet teisegi patu:
ta korraldas sõjas asjad nii, et Batseba mees sai surma.
See hea mees, kes polnud teinud midagi halba kuningale.
Batsebast saab Taaveti naine.
Ta võis olla seitsmes või kaheksas naine.
Ta kaotab hea mehega paarisuhte
ja selle asemel on ta üks naine haaremis.
See polnud Batsebale lihtne elu.
See polnud õige Jumala silmis.
Kui Jumal poleks näidanud, et Taaveti patt on vale,
siis oleks kõik arvanud, et kuningale kehtivad teised seadused.
Issand tahtis näidata, et kuningale kehtib
sama seadus kui teistele.
Ta läkitas Naatani Taaveti juurde.
Mäletate prohvet Naatanit, kes seisis kuninga ees
ja rääkis talle tähendamissõna vaese mehe tallest.
See tall oli Batseba. Uurijal oli üks talleke
ja rikas kuningas, kellel oli palju lambaid,
röövis temalt selle talle.
Taavet, kes oli maa ülemkohtunik ütles:
"See mees on surmalaps".
Selle peale vastas Naatan: "Sina oled see mees."
Kas teate, et see oli Taaveti elu otsustavaim hetk.
Mitte see, kui ta langes pattu
vaid see, kus Jumala Sõna näitas talle pattu.
Sellest vastusest sõltus Taaveti igavik:
kas ta veedab selle taevas või põrgus.
Taavet ütles:
"Mina olen pattu teinud Issanda vastu."
Sõber, mida ütled sina, kui Jumal näitab sulle Sõnast,
et sa oled teinud pattu mehe või naisena?
Kui lihtsalt öeldakse tänapäeval, et see oli sajandi armastus.
"Ma ei suutnud olla abielus sellise naisega nagu mu eks-abikaasa."
Vabandusi leidub mitmesuguseid.
Kõige parem vastus on: "Mina olen pattu teinud Issanda vastu."
"Ma ei käitunud õigesti."
Ja koheselt vastas Naatan:
"Issand on juba su patu sulle andeks andnud. Sa ei sure."
Kas teate, milline surmaotsus selles lauses peitub?
Jumala oma Poeg suri.
Seda ei saanud muud moodi andeks anda,
samamoodi nagu ka sinu ja minu patud.
Jumala oma Poeg pidi surema.
Seejärel tulevad tagajärjed Taaveti ellu.
Naatan ütleb: "nüüd ei lahku mõõk su soost mitte iialgi."
Kui jälgida Juuda kuningate ajalugu,
siis näeme, et sealt mõõk ei lahkunud.
Ikka ja jälle tabas see Taaveti poegi.
See lõi ka viimast Taaveti Poega ristil.
Mitte mõõk, vaid oda läbi südame.
Seetõttu oli Taaveti patt lepitatud.
Kui Jeesuse veri poleks voolanud, siis oleks see patt lepitamata.
Teine tagajärg oli see, et Batsebal sündinud laps suri.
Selle kohta Naatan ütleb: "Kuna sa selle asja pärast
oled pannud Issanda vaenlased teda kõvasti pilkama, siis laps sureb."
Nii see on, et lapsed kannatavad, kui täiskasvanud rikuvad 6. käsku.
Kui palju kordi on Issanda nime pilgatud, kui meie aja ülistajad,
vaimsed juhid, katoliku preestrid, luteri õpetajad või teised
on langenud seksuaalpatu küüsi.
Siis saame lugeda ajalehtedest, mis on sündinud.
Suureks häbiks kristlikule kirikule.
Nüüd ütlen täie tõsidusega sinule, kes elad mingis seksuaalpatus:
ära jää sellesse, otsi enesele hingehoidja!
Tunnista kõik oma himud kellelegi!
Siis kanna patt armulauale.
Usu, et Jeesus annab sulle andeks!
Taavet sai patu andeks.
Uurija nimi pääses Uude Testamenti, selle esimesele leheküljele.
"Taavetile sündis Uurija naisega Saalomon".
Kuningriik kutsub sindki võitlema.
Hoolimata sellest, millised patud on sul südames.
Taavetist sai veelgi innukam Issanda tunnistaja selle teo tagajärjel.
Nii võib ka sinuga juhtuda.
Olen kirjutanud raamatu Taavetist: "Kuningriik otsib võitlejaid".
Räägin sellest veel järgmises osas, aga siinkohas tahan veel öelda,
et kui soovid toetada saate tootmist,
siis võid helistada ekraanil olevale numbrile.
Kõne hind on 10.
Ekraanil on ka pangakonto number, kuhu saab raha kanda.
Palun kasuta viitenumbrit.
Tänan teid!
Tõlge: Merle Sibola